Lav et referat af nedenstående tekst:

Tekst:
Mandag i Nordjylland er præget af skyer og masser af vind, men de 10 sekundmeter vinden blæser med nu i eftermiddag er ingenting sammenlignet med den vind, vi har i udsigt mandag aften og nat. Her varsler DMI nemlig om vind af kulingstyrke langs vestkysten og i hele Vendsyssel, og der er risiko for at vindstødene bliver af stormstyrke. - Vinden drejer i vest og tager til, og i aften og nat er der risiko for at der kan komme vindstød af stormstyrke i kystområderne, fortæller Peter Tanev fra TV 2 Vejret. Han fortæller videre at blæsten også vil præge billedet tirsdag morgen, så nordjyder der allerede har fundet havemøbler og trampoliner frem til foråret og sommeren kan med fordel spænde dem fast til natten. Se hele vejrudsigten fra TV 2 Vejret her.

Referat:
Store dele af Nordjylland bliver mandag aften og nat ramt af kulingvind med risiko for stormstyrke i vindstødene.